རྗེས་སུ་པད་མ་འབུམ་གྱིས།སྐད་ཆ་དེ་ལ་གསལ་བཤད་ཀྱི་ཚུལ་དུ་དབྱིན་བསྒྱུར་མའི་ནང་དུ་འདི་ལྟར།ངས་་་་་དེ་ལྟར་བྲིས་པ་ལ།བཙན་བྱོལ་དུ་རྩོད་རྙོག་བྱུང་ཞིང་།ཁག་ཅིག་གིས་སྔོན་གྱི་སྙན་ངག་སོགས་བརླག་འགྲོ་བ་དང་།མགྱོགས་པོ་མེད་པར་འགྲོ་བ་ཞིག་ཏུའང་ངོས་འཛིན་བྱས་ཡོད་པ་རེད།འདི་ལ་གསལ་བཤད་ཅིག་བྱེད་འདོད་བྱུང་།འདི་མང་པོ་ཞིག་གིས་༼མི་རབས་གོང་མ༽དག་གིས་དེང་རབས་ཀྱི་རང་མོས་སྙན་ངག་ནི་ར་མ་ལུག་ལྟར་བོད་ཀྱི་སྙན་ངག་ཅིག་མ་ཡིན་པར་འདོད་པས།དེ་བས་ཕྲན་གྱིས་བཤད་དོན་ནི།དེང་རབས་སྙན་ངག་གིས་བོད་ཀྱི་རིག་གཞུང་གི་ས་ཟིན་ཡོད་པ་མ་ཟད།སྐད་ཆ་དེ་ནི་སྔོན་ཆད་ཀྱང་བདེན་པ་ཡིན་པ་དང་།ད་ལྟ་ནི་དེ་བས་ཀྱང་བདེན་པ་རེད།ད་ནི་རང་མོས་སྙན་ངག་མང་པོ་བྲིས་ཡོད་པ་དང་།འབྲི་བཞིན་པ་རེད།དེ་བས་ད་ནི་དགའ་མི་དགའི་གནད་དོན་ནི་ཅི་ཡང་མེད་ཅིང་།དེ་ནི་གཡུགས་མི་ཐུབ་པ་ཞིག་རེད།